
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 266 

10 Φεβρουάριου 2004 


ΑΠΟΦΑΣΕΙ Σ 

Αριθ. 7534 

Καθορισμός της ειδικής εκλογικής αποζημίωσης των 
συμμετεχόντων στα ειδικά εκλογικά συνεργεία, για τις 
έκτακτες ανάγκες προπαρασκευής και διενέργειας 
των επικείμενων εκλογών του Εθνικού Κοινοβουλίου 
της 7ης Μαρτίου 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 131 του Π.Δ. 351/2003 "Κω¬ 
δικοποίηση σε ενιαίο κείμενο των διατάξεων της νομοθε¬ 
σίας για την εκλογή βουλευτών" (ΦΕΚ316 Α'). 

2. Την 7533/6.2.2004 απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης, για τη συ¬ 
γκρότηση ειδικών εκλογικών συνεργείων, με αποζημίωση, 
για τις έκτακτες ανάγκες προπαρασκευής και διενέργειας 
των επικείμενων εκλογών του Εθνικού Κοινοβουλίου της 
7ης Μαρτίου 2004, όπως ισχύει. 

3. Το Ν. 1558/1985 (137 Α') και ειδικότερα το άρθρο 29 
Α, όπως αυτό προστέθηκε με το άρθρο 27 του Ν. 2081/ 
1992 (154 Α') και το γεγονός ότι από την απόφαση αυτή 
δημιουργείται δαπάνη, η οποία έχει εξασφαλιστεί στον 
προϋπολογισμό του Υπουργείου Εσωτερικών, Δημόσιας 
Διοίκησης και Αποκέντρωσης και στον ΚΑΕ 5262 ειδικού 
φορέα 07-130 οικονομικού έτους 2004. 

4. Την 1065956/863/Α0006/15.7.2003 (985 Β') κοινή 
απόφαση του Πρωθυπουργού και του Υπουργού Οικονο¬ 
μίας και Οικονομικών "Καθορισμός αρμοδιοτήτων των 
Υφυπουργών Οικονομίας και Οικονομικών". 

5. Το Π.Δ. 81/2002 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών" (57 Α'), αποφασίζουμε: 

Καθορίζουμε την ειδική εκλογική αποζημίωση για τον 
κάθε υπάλληλο των ειδικών εκλογικών συνεργείων, ως 
εξής: 

1) Στο ποσό των 2.310 ΕΥΡΩ συνολικάγια όλο το χρονι¬ 
κό διάστημα παροχής της έκτακτης εκλογικής εργασίας 
(από 11.2.2004 μέχρι 17.3.2004) για: 

α) τους Γενικούς Γραμματείς του Υπουργείου Εσωτερι¬ 
κών, Δημόσιας Διοίκησης και Αποκέντρωσης, Γενικής 


Γραμματείας Δημόσιας Διοίκησης και Ηλεκτρονικής Δια¬ 
κυβέρνησης, Γενικής Γραμματείας Πολιτικής Προστα¬ 
σίας, Γ ενικής Γ ραμματείας Ισότητας των Φύλων, τον Ειδι¬ 
κό Γραμματέα Σώματος Επιθεωρητών Ελεγκτών Δημό¬ 
σιας Διοίκησης και την Ειδική Γ ραμματέα του Εθνικού 
Τυπογραφείου, 

β) τους ειδικούς συμβούλους και ειδικούς συνεργάτες, 
το μετακλητό και αποσπασμένο προσωπικό από άλλες 
υπηρεσίες του Δημοσίου ή Ν.Π.Δ.Δ. ή κοινωφελείς οργα¬ 
νισμούς και επιχειρήσεις ή Ο.Τ.Α. κ.λπ., με οποιαδήποτε 
σχέση εργασίαςτου Υπουργού, των Υφυπουργών και των 
Γενικών Γραμματέων του Υπουργείου Εσωτερικών, Δη¬ 
μόσιας Διοίκησης και Αποκέντρωσης, Γενικής Γ ραμματεί¬ 
ας Δημόσιας Διοίκησης και Ηλεκτρονικής Διακυβέρνη¬ 
σης, Γενικής Γραμματείας Πολιτικής Προστασίας, Γενι¬ 
κής Γ ραμματείας Ισότητας των Φύλων και του Ειδικού 
Γ ραμματέα Σώματος Επιθεωρητών Ελεγκτών Δημόσιας 
Διοίκησης, της Ειδικής Γραμματέως του Εθνικού Τυπο¬ 
γραφείου, το προσωπικό προσωπικής ασφάλειας του 
Υπουργού και των Υφυπουργών, το πάσης φύσεως προ¬ 
σωπικό της Κεντρικής Υπηρεσίας και των Περιφερειακών 
Γραφείων Θεσσαλονίκης, Λάρισας και Τρίπολης του Σώ¬ 
ματος Επιθεωρητών - Ελεγκτών Δημόσιας Διοίκησης κα¬ 
θώς και τα μέλη του Δευτεροβάθμιου Πειθαρχικού Συμ¬ 
βουλίου Δημοσίων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ., 

γ) τους υπαλλήλους του Υπουργείου Εσωτερικών, Δη¬ 
μόσιας Διοίκησης και Αποκέντρωσης, με οποιαδήποτε 
σχέση εργασίας ή με ανάθεση έργου, τους υπαλλήλους 
της Γενικής Γραμματείας Δημόσιας Διοίκησης και Ηλε¬ 
κτρονικής Διακυβέρνησης, τους υπαλλήλους της Γ ενικής 
Γραμματείας Πολιτικής Προστασίας και της Γενικής 
Γραμματείας Ισότητας των Φύλων και του Εθνικού Τυπο¬ 
γραφείου, 

δ) το αποσπασμένο προσωπικό από άλλες υπηρεσίες 
στο Υπουργείο Εσωτερικών, Δημόσιας Διοίκησης και 
Αποκέντρωσης και το προσωπικό των γραφείων των Νο¬ 
μικών Συμβούλων, 

ε) τους υπαλλήλους της Υπηρεσίας Δημοσιονομικού 
Ελέγχου και του Επιτρόπου του Ελεγκτικού Συνεδρίου 
στο Υπουργείο Εσωτερικών, Δημόσιας Διοίκησης και 
Αποκέντρωσης, 

στ) δέκα (10) υπαλλήλουςτης Γ ενικής Γ ραμματείας Κοι¬ 
νωνικών Ασφαλίσεων, 

ζ) για τους Γενικούς Γραμματείς Περιφερειών και τους 
υπαλλήλους των ειδικών εκλογικών συνεργείων των Πε¬ 
ριφερειών και των Νομαρχιακών Αυτοδιοικήσεων, 
η) τους υπαλλήλους της Υπηρεσίας Δημοσιονομικού 
Ελέγχου στη Νομαρχία Αθηνών. 

2) Η αποζημίωση αυτή καταβάλλεται εφόσον βεβαιώνε¬ 
ται προσφορά πραγματικής εργασίας. Σε περίπτωση 
προσφοράς μειωμένου χρόνου εργασίας, θα καταβληθεί 
και ανάλογη με αυτό αποζημίωση. Η ειδική αυτή εκλογική 
αποζημίωση θεωρείται ως έξοδα κίνησης (άρθρο 123 
παρ,ΘΠ.Δ. 353/1993). 

3) Η προσφερόμενη πρόσθετη εκλογική εργασία βεβαι¬ 
ώνεται: α) Για το προσωπικό του Υπουργείου Εσωτερι¬ 
κών, Δημόσιας Διοίκησης και Αποκέντρωσης και της Γ ενι¬ 
κής Γραμματείας Δημόσιας Διοίκησης και Ηλεκτρονικής 
Διακυβέρνησης, από τους Διευθυντές των αρμόδιων Δι¬ 
ευθύνσεων, β) για το προσωπικό των Γ ενικών Γ ραμματει- 
ών Πολιτικής Προστασίας, Ισότητας των Φύλων, Εθνικού 
Τυπογραφείου και Σώματος Επιθεωρητών Ελεγκτών Δη¬ 
μόσιας Διοίκησης, από τους αντίστοιχους Γ ενικούς Γ ραμ- 


ματείς, γ) για το προσωπικό των Περιφερειών και των Νο¬ 
μαρχιακών Αυτοδιοικήσεων από τους αρμόδιους Γενι¬ 
κούς Γραμματείς Περιφερειών και τους Νομάρχες, αντί¬ 
στοιχα. 

4) Η δαπάνη που θα απαιτηθεί για αποζημίωση του προ¬ 
σωπικού των συνεργείων θα βαρύνει τις πιστώσεις ΚΑΕ 
5262 του ειδικού φορέα 07-130 "ΕΚΛΟΓΕΣ" του προϋπο¬ 
λογισμού εξόδων οικονομικού έτους 2004 του Υπουργεί¬ 
ου Εσωτερικών, Δημόσιας Διοίκησης και Αποκέντρωσης. 

5) Η ειδική εκλογική αποζημίωση του προσωπικού των 
συνεργείων θα καταβληθεί εφάπαξ στο τέλος λήξης του 
αναφερόμενου χρονικού διαστήματος του συνεργείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΣ ΦΑΡΜΑΚΗΣ ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




